Kohtelu kohteluun
Rakasteleen ruvetessan
 Mamsel Klaraa kaunista,
 Kysyin hältä: ”saanko pusun”?
 ”Tule huomen illalla” –
 Vastais hän, ja kun ma menin
 Niin hän oli – selin.

 Kun mua kauan uskotteli
 Suotta käymään luonansa,
 Viimein synniks arvaeli:
 Pettää poika poloista;
 Nyt kun tulin – pusun huuliin
 Sain – ja riensin kotiin.

 Puuttunut ei suuteloita
 Tältä pikku hentulta,
 Kunnes kerran ikkunalta
 Pääsin aivan hiljalla
 Kammariinsa, jossa sitten –
 Sanonkoma? – mutten.

 Kuukausia kului kaksi,
 Lempensä vaan eneni,
 Mutta kun en mennyt luoksi,
 Hänpä meille putkahti.
 Vielä annoin – pusun huuliin –
 Ja hän riensi kotiin.

 Kiittämättömyydessäni
 Viimein suljin oveni, –
 Vanhan tavan mukaan tuli
 Hän taas – kuten ennenki –
 Luokseni – vaan minä olin –
 Vuorostani selin. –

KOUKERO.

Lähde: Tampereen Sanomat 11.3.1873.

Anonyymi
Runot
Tampereen Sanomat
1873